Lukt-mysterium fra Sunnmøre til Trøndelag: – Det lukter råttent egg og kloakk
Politiet på Nordmøre fikk første telefon om den vonde lukten like etter klokken 20. Da ringte melderen fra Kristiansund, men etter kort tid ringte folk fra hele distriktet. Personer fra Molde og Averøy har også lagt merke til lukten, som politiet beskriver som en blanding av «svovel, kloakk og råttent egg». SISTE: Den vonde lukten kan ha sitt utspring på Island. Hydrogensulfid fra elven Skaftá på Island har en lukt som ifølge flere er identisk med den som preger Midt-Norge. Skaftá går nå langt over sine bredder. Ekstremværet «Roar» kan ha ført lukten til norske kyster. Det melder lesere som VG har vært i kontakt med, og lokalavisen Tidens Krav. Vannstanden i elven Skaftá stiger raskt, noe som gjør at det frigis mer svovel enn normalt fra lavalandskapet den renner gjennom, skriver Tidens Krav og viser til nettstedet Iceland Review. Mens plagene på denne siden av havet begrenset seg til vond lukt, var det så mye svovel i luften at politiet ba folk holde seg unna Skaftá, skriver NTB. – Det er hydrogensulfidet som er farlig, og i tillegg vil elva oversvømme veiene i Skaftárdalur, sier Víðir Reynisson i det islandske politiet Hydrogensulfid er en fargeløs, giftig og brannfarlig gass, med en karakteristisk lukt av råtne egg. Flere personer har også kontaktet VG for å fortelle om situasjonen. – Vi har ingen opplysninger om hvor lukten kommer fra og har heller ingen meldinger om noen uhell som kan forklare det, sier operasjonsleder Leif Bergem-Ohr i Nordmøre og Romsdal politidistrikt til VG. De kontaktet også Meteorologisk institutt - uten at de kunne løse lukt-mysteriet. Tidens Krav melder også om at «noe lukter råttent i Kristiansund og omland» og skriver at kommunen er varslet. Brannvakta jobber nå med å undersøke saken. Lukten har til og med dukket opp i Sverige. Østersundsposten melder om at redningstjenesten ble kalt ut til Torvalla allerede i 18-tiden på grunn av en svovellukt, men de lyktes heller ikke med å finne ut hva som forårsaket lukten. Husker du? Fly måtte snu grunnet do-luktEn mann på Averøy forteller til VG at han har kjent den kraftige lukten de siste par timene. – Det lukter som en slags blanding mellom råttent egg og kloakk. Lukten har også spredd seg nordover. Politiet i Sør-Trøndelag bekrefter at de har fått flere meldinger om det samme problemet, men de har heller ikke fått ferten av hvor den vonde lukten kommer fra. – Vi skal undersøke dette litt nærmere. Vi fikk en telefon fra en nabokommune om dette, sier operasjonsleder Ebbe Kimo i Sør-Trøndelag politidistrikt til VG. Kjekt å vite: Slik unngår du «tåfis»-lukt i bilenI trønderhovedstaden melder også Adressa at Trondheim Bydrift blir nedringt av folk som klager på den vonde lukten. – På en halvtimes tid har over ti personer tatt kontakt med oss for å fortelle om kloakklukt, sier vaktleder Trond Ellefsen til avisen. I september i fjor skrev avisen også om lukten av råtne egg i Trøndelag. Den gang var synderen vulkanen Bárðarbunga som slapp ut litt røyk og gass.
En vond lukt har spredd seg over enorme områder fra Sunnmøre til Trøndelag fredag kveld. Politiet har ikke lyktes med å snuse seg frem til hva som forårsaker lukten.